[pic] | EUROOPAN YHTEISÖJEN KOMISSIO |

Bryssel 3.12.2008

KOM(2008) 838 lopullinen

2008/0245 (COD)

Ehdotus:

EUROOPAN PARLAMENTIN JA NEUVOSTON ASETUS

Euroopan aluekehitysrahastosta annetun asetuksen (EY) N:o 1080/2006 muuttamisesta energiatehokkuuteen ja uusiutuvien energialähteiden käyttöön asuntokannassa tehtävien investointien tukikelpoisuuden osalta

PERUSTELUT

1. Ehdotuksen tausta |

110 | Ehdotuksen perustelut ja tavoitteet Käsitellessään finanssikriisiä komissio ehdotti jäsenvaltioille toimintakehystä, jonka tarkoituksena on virkistää reaalitaloutta[1]. Jäsenvaltiot kannattivat aloitetta, ja sittemmin se on saanut konkreettisen muodon Euroopan talouden elvytyssuunnitelmassa[2], jossa muun muassa ehdotetaan toimien toteuttamista Lissabonin strategian painopistealoilla. Energian osalta erityishuomiota kiinnitetään rakennusten energiatehokkuuden parantamiseen. Sen vuoksi jäsenvaltioita rohkaistaan ohjelmoimaan rakennerahastojen toimenpideohjelmansa uudelleen siten, että entistä suurempi osuus varoista ohjataan energiatehokkaisiin investointeihin, myös siltä osin kuin ohjelmilla rahoitetaan sosiaalista asuntotuotantoa. Tämän toteuttamiseksi nykyistä sääntelykehystä on muutettava. |

120 | Yleinen tausta Rakennuksiin tehtävien energiainvestointien vauhdittaminen edistää osaltaan Euroopan kestävän kasvun mahdollisuuksia, EU:n kilpailukykyä, energiatehokkuutta ja uusiutuvien energialähteiden käyttöä koskevaa tietämystä sekä Euroopan energiastrategian tavoitteita. Lisäksi julkiset investoinnit pienituloisten kotitalouksien hyväksi lujittavat solidaarisuutta ja varmistavat sosiaalisen yhteenkuuluvuuden meneillään olevana ajanjaksona. Vaikka EU:lla ei ole toimivaltaa asuntokannan alalla, EU:n toimintalinjoilla on kuitenkin vaikutusta siihen. Päättäminen rakennuksiin, muun muassa sosiaaliseen asuntotuotantoon tehtävien energiainvestointien tukemisesta kuuluu jäsenvaltioiden toimivaltaan. Marseillessa 24. marraskuuta 2008 epävirallisesti kokoontuneet asuntoministerit painottivat tällaisen tuen tärkeyttä ja tarvetta. Nykyisessä tilanteessa on tärkeää mahdollistaa ensi vaiheessa EU:n rahoitustuen käyttö tämäntyyppisiin investointeihin tarjoamalla kaikkien jäsenvaltioiden saataville asianmukainen oikeudellinen väline ja sen jälkeen varmistaa, että jäsenvaltiot käyttävät tätä mahdollisuutta asianmukaisesti. Lisäksi EU:n yhteisrahoittama julkinen tuki olisi rajattava ainoastaan niihin kotitalouksiin, jotka ovat kipeimmin sen tarpeessa. Esitettävällä ehdotuksella edistetään investointeja energiatehokkuuteen ja uusiutuvien energialähteiden käyttöön, jotka ovat EU:n energia- ja ilmastonmuutosstrategian ydinosa-alueita ja kuuluvat myös EAKR:n ensisijaisten toimien piiriin. |

130 | Voimassa olevat aiemmat säännökset Nykyisen sääntelykehyksen mukaisesti EAKR:n tukemat toimet asuntosektorilla, kuten energiatehokkuuden edistäminen, on varattu ainoastaan jäsenvaltioille, jotka ovat liittyneet Euroopan unioniin 1. toukokuuta 2004 tai sen jälkeen, asetuksen (EY) N:o 1080/2006 7 artiklan 2 kohdassa säädetyin edellytyksin. |

140 | Johdonmukaisuus suhteessa unionin muuhun politiikkaan ja muihin tavoitteisiin Ehdotus on täysin yhdenmukainen EU:n ympäristö-, energiatehokkuus- ja uusiutuvien energialähteiden käytön politiikan tavoitteiden kanssa, ja sillä edistetään rakennusten energiatehokkuudesta annetun direktiivin 2002/91/EY[3], energian loppukäytön tehokkuudesta ja energiapalveluista sekä neuvoston direktiivin 93/76/ETY kumoamisesta annetun direktiivin 2006/32/EY[4] sekä uusiutuvista lähteistä peräisin olevan energian käytön edistämisestä Euroopan parlamentin ja neuvoston direktiiviksi tehdyn ehdotuksen[5] tavoitteita. |

2. Kuulemiset ja vaikutusten arviointi |

Intressitahojen kuuleminen |

211 | Kuulemismenettely, tärkeimmät kohderyhmät ja yleiskuvaus vastaajista Rahastojen yhteensovittamisesta vastaavan komitean kokoukset 24. syyskuuta 2008 ja 21. lokakuuta 2008 tarjosivat tilaisuuden tarkastella asetuksen mahdollistaman joustavuuden laajuutta energiatehokkuuden ja uusiutuvien energialähteiden käytön tukikelpoisuutta rakennuksissa koskevan ohjeistuksen välityksellä (rahastojen yhteensovittamisesta vastaavan komitean muistio N:o 08/0034/02). |

212 | Tiivistelmä vastauksista ja siitä, miten ne on otettu huomioon Kaikista näistä kuulemisista kävi ilmi, että jäsenvaltiot pitivät asetuksen (EY) N:o 1080/2006 tulkintaan perustuvia ratkaisuja epäasianmukaisina. |

Asiantuntijatiedon käyttö |

229 | Ulkopuolisia asiantuntijoita ei tarvittu. |

230 | Vaikutusten arviointi Tämä ehdotus täydentää useita ei-sääntelyllisiä mukautuksia, joilla on pyritty varmistamaan, että kaikki jäsenvaltiot voivat hyödyntää täysimääräisesti olemassa olevia EAKR:n ja koheesiorahaston tarjoamia yhteisrahoitusmahdollisuuksia (rahastojen yhteensovittamisesta vastaavan komitean muistio N:o 08/0034/02). Se laajentaa kustannusten tukikelpoisuuden soveltamisalan kattamaan asuntokantaan liittyvät kustannukset, minkä tarkoituksena on mahdollistaa ja helpottaa edelleen investointeja, joita ei voitaisi tehdä ilman olemassa olevan sääntelykehyksen muuttamista. |

3. Ehdotukseen liittyvät oikeudelliset näkökohdat |

305 | Ehdotetun toimen lyhyt kuvaus Euroopan aluekehitysrahastosta annettuun asetukseen (EY) N:o 1080/2006 ehdotettavalla muutoksella pyritään mahdollistamaan ja edistämään energiatehokkuuteen ja uusiutuvien energialähteiden käyttöön liittyviä toimia asuntosektorilla kaikissa jäsenvaltioissa. Tuntuvien taloudellisten tulosten saavuttamiseksi on tärkeää, ettei tämäntyyppisiä investointeja toteuteta hajanaisesti ja erillään, vaan osana kansallisten viranomaisten sopivalla tasolla laatimaa suunnitelmaa. Suunnitelma voi olla esimerkiksi valtiontukiohjelma tai laajamittainen julkisia rakennusurakoita koskeva hanke. Koheesiopolitiikan piiriin kuuluvien toimien yhteydessä olennaista on myös keskittää toiminta niihin osa-alueisiin, joilla julkista tukea tarvitaan, eli tässä yhteydessä pienituloisten kotitalouksien hyväksi. Koska niistä ei ole laadittu EU:n piirissä sovellettavaa määritelmää, jäsenvaltioiden on sovellettava voimassa oleviin kansallisiin säännöksiin perustuvia määritelmiä. |

310 | Oikeusperusta Euroopan aluekehitysrahastosta ja asetuksen (EY) N:o 1783/1999 kumoamisesta annetun Euroopan parlamentin ja neuvoston asetuksen (EY) N:o 1080/2006 7 artiklassa määritellään asuntosektoriin sovellettavat tukikelpoisuussäännöt. |

329 | Toissijaisuusperiaate Ehdotus on toissijaisuusperiaatteen mukainen siltä osin, että siinä pyritään tarjoamaan tukea jäsenvaltioille toteuttamalla muutoksia, jotka lujittavat jäsenvaltioiden osuutta yhteistyössä toteutettavan rahastojen hallinnoinnin yhteydessä. Lisäksi suunniteltu ehdotus mahdollistaa sen, että jäsenvaltiot voivat muotoilla julkisen tuen itse sopivimmaksi katsomallaan tavalla ja käyttää pienituloisten kotitalouksien rajaamisessa kansallisia määritelmiä. |

Suhteellisuusperiaate Ehdotus on suhteellisuusperiaatteen mukainen seuraavista syistä: |

331 | Ehdotus on suhteellisuusperiaatteen mukainen, koska siinä säädetään ainoastaan siitä, että pienituloisten kotitalouksien hyväksi asuntosektorilla toteutettavat energiainvestoinnit ovat tukikelpoisia kaikissa jäsenvaltioissa EAKR:n yhteydessä, ilman että asiaan liittyy lisäehtoja. |

332 | Ehdotus tarjoaa jäsenvaltioissa lisämahdollisuuden investointitoimintaan, joka hyödyttää ainoastaan julkisen tuen tarpeessa olevia. |

Sääntelytavan valinta |

341 | Ehdotettu sääntelytapa: asetus. |

342 | Muut vaihtoehdot eivät soveltuisi seuraavista syistä: Komissio on jo tutkinut nykyisen lainsäädännön tarjoamien mahdollisuuksien rajoitukset. Vaikka nykyisiä sääntöjä tulkittaisiin joustavimmalla mahdollisella tavalla, niissä määritetty rajoitettu tukikelpoisuus ei mahdollista merkittävien investointien tekemistä asuntosektorilla kaikissa jäsenvaltioissa. |

4. Talousarviovaikutukset |

409 | Ehdotuksella ei ole vaikutuksia yhteisön talousarvioon. |

2008/0245 (COD)

Ehdotus:

EUROOPAN PARLAMENTIN JA NEUVOSTON ASETUS

Euroopan aluekehitysrahastosta annetun asetuksen (EY) N:o 1080/2006 muuttamisesta energiatehokkuuteen ja uusiutuvien energialähteiden käyttöön asuntokannassa tehtävien investointien tukikelpoisuuden osalta

EUROOPAN PARLAMENTTI JA EUROOPAN UNIONIN NEUVOSTO, jotka

ottavat huomioon Euroopan yhteisön perustamissopimuksen ja erityisesti sen 162 artiklan,

ottavat huomioon komission ehdotuksen[6],

ottavat huomioon Euroopan talous- ja sosiaalikomitean lausunnon[7],

ottavat huomioon alueiden komitean lausunnon[8],

noudattavat perustamissopimuksen 251 artiklassa määrättyä menettelyä,

sekä katsovat seuraavaa:

(1) Euroopan pitkän aikavälin kestävän kasvun potentiaalin kasvattamiseksi komissio on antanut tiedonannon Euroopan taloudellisesta elvytyssuunnitelmasta[9], jossa käsitellään rakennusten, mukaan lukien asuntosektori, energiatehokkuuden parantamiseen tehtävien investointien merkitystä.

(2) Euroopan aluekehitysrahasto tukee asuntosektorilla toteutettavia toimia, kuten energiatehokkuutta, vain niiden jäsenvaltioiden osalta, jotka ovat liittyneet Euroopan unioniin 1 päivänä toukokuuta 2004 tai sen jälkeen, ja jos Euroopan aluekehitysrahastosta ja asetuksen (EY) N:o 1783/1999 kumoamisesta 5 päivänä heinäkuuta 2006 annetun Euroopan parlamentin ja neuvoston asetuksen (EY) N:o 1080/2006[10] 7 artiklan 2 kohdassa asetetut edellytykset täyttyvät. Tällainen tuki asuntokannan energiatehokkuuteen ja uusiutuvien energialähteiden käyttöön tehtäviin investointeihin olisi saatava kaikkien jäsenvaltioiden saataville.

(3) Tukea olisi annettava investointeihin, jotka toteutetaan julkisten suunnitelmien mukaisesti energian loppukäytön tehokkuudesta ja energiapalveluista sekä neuvoston direktiivin 93/76/ETY kumoamisesta annetun Euroopan parlamentin ja neuvoston direktiivin 2006/32/EY[11] tavoitteiden mukaisesti.

(4) Sen varmistamiseksi, että EY:n perustamissopimuksen 158 artiklassa määrätyn taloudellisen ja sosiaalisen yhteenkuuluvuuden tavoitteet saavutetaan, toimet olisi kohdistettava pienituloisiin kotitalouksiin, sellaisina kuin ne määritellään kansallisessa voimassa olevassa lainsäädännössä.

(5) Sen vuoksi asetusta (EY) N:o 1080/2006 olisi muutettava,

OVAT ANTANEET TÄMÄN ASETUKSEN:

1 artikla

Muutetaan asetuksen (EY) N:o 1080/2006 7 artikla seuraavasti:

1. Lisätään 1 kohdan jälkeen 1 a kohta seuraavasti:

”1 a. Menot, jotka liittyvät pienituloisten kotitalouksien hyväksi toteutettavaan energiatehokkuuden parantamiseen ja uusiutuvien energialähteiden käyttöön olemassa olevassa asuntokannassa ovat tukikelpoisia kaikissa jäsenvaltioissa.”

2. Korvataan 2 kohdan johdantolause seuraavasti:

”Asuntokantaan liittyvät kustannukset, lukuun ottamatta 1 a kohdassa esitettyjä energiatehokkuuteen ja uusiutuvien energialähteiden käyttöön liittyviä kustannuksia, ovat tukikelpoisia ainoastaan niissä jäsenvaltioissa, jotka ovat liittyneet Euroopan unioniin 1 päivänä toukokuuta 2004 tai sen jälkeen, jos seuraavat edellytykset täyttyvät:”

2 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä .

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä

Euroopan parlamentin puolesta Neuvoston puolesta

Puhemies Puheenjohtaja

[1] KOM(2008) 706.

[2] KOM(2008) 800.

[3] EYVL L 1, 4.1.2003, s. 65.

[4] EUVL L 114, 27.4.2006, s. 64.

[5] KOM(2008) 19, 23.1.2008.

[6] EUVL C […], […], s. […].

[7] EUVL C […], […], s. […].

[8] EUVL C […], […], s. […].

[9] KOM(2008) 800, 26.11.2008.

[10] EUVL L 210, 31.7.2006, s. 1.

[11] EUVL L 114, 27.4.2006, s. 64.